text: BrúðarkalendarinKomandi brúdleypSkráset brúdleypBrúdleypsgreinarVeitararSkráset veitaraHjálpartólSangsavnMinnis-listiBrúdleyps kostnaðurYnskilistinAlt samlað
text: #000000
text: Rebekka er 23 ára gomul og starvast á einum dagstovni. Bogi er 29 ára gamal og er leiðari í kundatænastuni í Betri Banka.
text: #000002
text: 18.01.19 høvdu tey teirra 3 ára dag og 09.02.19 góvu tey hvørjum øðrum eitt JA.
text: #000003
text: Hvussu avgjørdu tit at giftast ella hvør spurdi hvønn og hvussu?Eg (Bogi) avgjørdi at fara niður á knæ á mínum føðingardegi. Hetta var tí, at vit skuldu taka parmyndir á hesum degnum.Eg helt tað vera stuttligt um vit fingu hesa hendingina á mynd. Rebekka samskipaði myndatøkuna og tí roknaði eg við, at hon ikki vildi fáa nakran mistanka, at hetta var dagurin, at hon skuldi siga: JA!
text: #000004
text: Eg avtalaði við myndatakaran kvøldið fyri hvussu og hvar eg fór niður á knæ, soleiðis, at myndatakarin skuldi verða klárur.Vit komu til Garðahúsið í Søldarfirði, og tóku myndir í garðinum har. At enda fór eg niður á knæ beint áðrenn vit skuldu fara víðari.Alt fekk ein góðan enda og Rebekka segði: JA!
text: #000005
text: Hvussu reageraði Rebekka, tá tú spurdi um at giftast? Eg var SO glað! Eg hevði ikki væntað tað akkurát hendan dagin og als ikki á hansara føðingardegi!Eg bleiv SO yvirraskað! Og fór at gráta! Eg var skjót at siga JA! Hetta tí at eg visti, at hetta var HANN eg skuldi giftast við.
text: #000006
text: Gestir til veitsluna: 140 fólk
text: #000008
text: Veitsla: Bygdarhúsinum í Hósvík fyri innbodnum.
text: #000009
text: Hví valdu tit júst hetta slag av brúdleypi?Tí vit ynsktu at hátíðarhalda dagin saman við teimum nærmastu. Vit høvdu brúðarhús dagin eftir, har øll vóru vælkomin.
text: #000011
text: Brúðardagurin:Rebekka gjørdi seg klára í íbúðini, sum vit nú búgva í og Bogi gjørdi seg kláran heima hjá foreldrunum.
text: #000012
text: Vígslan byrjaði klokkan 11. Eftir vígsluna fóru vit at taka myndir. Tað regnaði nakað so illa, men vit fingu nakrar fantastiskar myndir hóast alt.Eftir myndatøkuna, gekk leiðin til Hósvíkar har veitslan var hildin.
text: #000013
text: Forrætturin var ovnstoktur toskur við sitrónkremi og tomatsalsa og flutes eisini. Høvuðsrætturin var medium-stokt oksafilet servera við steiktari gularót og dampaðum broccoli, aftur við hesum var rómasoppasós og lítil persillu eplir. Omaná var smákøkur, té og kaffi.
text: #000014
text: Eftir veitsluna høvdu vit eitt stórt kakuborð.Dagurin var heilt fantastiskur og eru vit so glað fyri dagin.
text: #000015
text: Brúðarkjólin: Brúðarkjólin var mín dreymakjóli.
text: #000016
text: Tá eg skuldi í Brúðarlín at passa brúðarkjóla, legði eg einki í tann kjólan, sum eg endaði við at hava á, tá eg gekk eftir kirkjugólvinum. Eg helt ikki kjólan vera flottan. Hann hekk í vindeyganum, og mamma mín helt at eg skuldi fara í kjólan.Aftaná tógvið stríð fór eg í hann, og eg sá nú, at hesin kjólin bleiv mín dreymakjóli. Kjólin er frá Morilee og keyptur úr Brúðarlín. Eg hevði eisini eitt langt flott slør.
text: #000017
text: Klæðini hjá brúðgóminum: Myrkabláan klædning frá Oscar Jacobson, hvíta skjúrtu, svartar klædningsskógvar og myrkabláa butterfly.
text: #000018
text: Tað besta við degnum: Vit eru so nøgd við alt!
text: #000019
text: Brúðarferðin: Vit hava ikki verið á nakrari brúðarferð, men vit fóru til Leynar í summarhús í nakrar dagar.
text: #000020
text: Høvdu tit gjørt nakað øðrvísi um møguligt?Nei, vit fingu okkara dreymabrúdleyp.
text: #000021
text: Hvør tók myndirnar: OPHfoto, vit eru sera glað fyri at vit valdu OPHfoto, vit fingu myndirnar, ið vit høvdu droymt um.
text: #000022